Mmptte!... Ula d kemmini... (yenna-as:) Aaa llah ibarek!... Ziɣen d tidet ziɣen, ay ack-itt Ɣnunuc-agi-nneɣ!...  Ɣnunuc tenna-as:  Iḥrez Rebbi tamgerḍt-ik!... Aḥeqq Rebbi ar kul-ass, kul-ass iheddeṛ-iyi-d fell-ak baba...  Ṭunyu yenna-as:  Yyah?... A wi yeẓran ihi acu i am-d-yeqqar fell-i!...  Ɣnunuc tenna-as:  Eeehoe!... Netta, ḥala ayen i yelhan kan iyi-d-yeqqar fell-ak, yeḥka-iyi-d ɣef wayen akk i tesɛeddam zik-nni asmi tellam d imecṭaḥ... Aaah... Ihaad baba, Netta kul-ass yessaram ad d-tuɣaleḍ bxiṛ.